Bateleur Cottage | LekkeSlaap
Bateleur Cottage bied 4 gerieflike selfsorg-eenhede in die stil en veilige voorstad Waverley in Pretoria. Dit is die ideale verblyf vir enkelreisigers, paartjies, gesinne of groepe. Die kothuis is naby die N1 en net 15 minute se ry van die middestad af. Dit is ook net 35 minute se ry van die OR Tambo Internasionale Lughawe af.
Verblyf word aangebied in 4 volledig toegeruste selfsorgkothuise in 'n luisterryke tuin met volop voëls. Elke kothuis het sy eie ingang, veilige parkeerplek, braaigeriewe, goed toegeruste kombuisies, volledige DStv, 'n haardroër, strykyster en strykplank. Linne en handdoeke word voorsien en 'n Kontinentale ontbyt is beskikbaar op versoek.
Ander interessante plekke in en om Pretoria sluit in: die geskiedkundige Wonderboom Natuurreservaat, die Uniegeboue, die Pretoria Dieretuin en die Akwarium asook verskeie museums.